איילת קלטר

איילת קלטר (נולדה ב-1958) היא מטפלת בהתנהגויות אכילה ומחברת ספרי עיון בתחום זה. קלטר היא המייסדת והמנהלת של "שפת האכילה" – מרכז לטיפול בהתנהגויות אכילה ותפיסת גוף,<ref></ref><ref></ref> ומנהלת תוכנית הלימודים "טיפול בהתנהגויות אכילה ותפיסת גוף ממוקד יחסים, קשיבות וקבלה", המתקיימת במרכז שילוב בשיתוף אוניברסיטת חיפה, המדור ללימודי המשך. בעבר הקימה וניהלה את עמותת "אדם ומלואו" – הארגון הישראלי למניעת אפליה על רקע משקל.<ref></ref>

==ביוגרפיה==
קלטר נולדה בקיבוץ חולדה וגדלה בירושלים. בשנת 1976, התגייסה לצבא. שירתה בחיל האוויר.

קלטר למדה תואר ראשון באוניברסיטה העברית בפקולטה לחקלאות ברחובות בביוכימיה ותזונה, אותו סיימה ב-1984 התמחתה בבית החולים תל השומר. למדה לתואר שני במדעי התזונה באוניברסיטה העברית בשיתוף בית הספר לעבודה סוציאלית בתל אביב.

בין השנים 2001–2002 כיהנה קלטר כדוברת עמותת הדיאטניות בישראל, "עתיד", ובשנת 2003 שימשה כיושבת ראש העמותה.<ref></ref> בשנת 2005 פרסמה את ספרה "כמה שוקל האושר – על אוכל גוף ונפש" בהוצאת ידיעות אחרונות.<ref name=":0"></ref> משנת 2011 מרצה בחוג לתזונה וביוכימיה באוניברסיטה העברית הפקולטה לחקלאות ברחובות,<ref name=":1"></ref> ובתוכנית נלימודים לתואר שני בתזונה וביוכימיה בקורס "גישות חדשות להתמודדות עם השמנה".

בשנת 2007 פתחה קלטר תוכנית לימודים "דיאלוג האכילה", בשיתוף עם המרכז האוניברסיטאי אריאל. בשנת 2011 פרסמה את ספרה "כולנו אנשים אמיתיים – דיאטה הכישלון המצליח ביותר בעידן המודרני".<ref name=":2"></ref> בשנת 2014 ייסדה את החל"צ "אדם ומלואו – הארגון הישראלי למניעת אפליה על רקע משקל". הארגון נסגר בתקופת הקורונה. בשנת 2015 פרסמה את ספרה "יורדים מהמשקל – מבט חדש על שפת האכילה",<ref name=":3"></ref> וכן פתחה את תוכנית הלימודים "שפת האכילה - התנהגויות אכילה ותפיסת הגוף" במדור ללימודי חוץ האוניברסיטה העברית ברחובות.

בשנת 2018 פתחה תוכנית לימודים המיועדת לאנשי מקצועות החינוך "שפת האכילה - שפה המשנה חווית חיים" באוניברסיטה העברית בפקולטה לחקלאות ברחובות במדור ללימודי חוץ.<ref name=":1" /> בשנת 2021 פתחה קלטר תוכנית לימודים דו שנתית "טיפול בהתנהגויות אכילה ותפיסת גוף ממוקד יחסים, קשיבות וקבלה" המיועדת לאנשי מקצועות הבריאות והטיפול, בשיתוף אוניברסיטת חיפה, היחידה ללימודי המשך הפקולטה למדעי הרווחה והבריאות ומרכז שילוב. כמו כן, פרסמה את הספר "שמנים".<ref name=":4"></ref> החל משנת 2022, מרצה במכללת תל חי בלימודי תואר ראשון בתזונה.

==שפת האכילה==
קלטר יסדה מתודה בשם "שפת האכילה", הרואה באכילה שפה המנוהלת על ידי התודעה האנושית. לצד מתודה זו, טבעה את המונח "שפת הדיאטה" שהיא שפה המבוססת על ניסיונות השליטה באכילה, מרדף הרזון, הדיאטה הנלווית לו והכישלון המונח בצדה. גישה טיפולית זו עוזרת לאדם להשתחרר מ"שפת הדיאטה" הגורמת לו סבל רב והשמנה ועוזרת לו לרכוש "שפת אכילה" אחרת – אכילה קשובה, המאפשרת לו להבריא את התנהגויות האכילה ואת יחסיו עם הגוף, תוך לימוד כלים ודרך חיים שיקנו לו חופש, בריאות, עונג מהאכילה והגוף ואיכות חיים בכל משקל.

==ספריה==
* כמה שוקל האושר – על אוכל גוף ונפש, הוצאת ידיעות אחרונות, 2005<ref name=":0" />
* כולנו אנשים אמיתיים - דיאטה הכישלון המצליח ביותר בעידן המודרני, רימונים הוצאה לאור, 2011<ref name=":2" />
* יורדים מהמשקל – מבט חדש על שפת האכילה, הוצאת הדובדבן, 2015<ref name=":3" />
* שמנים, הוצאת אפיק, 2020<ref name=":4" />

== קישורים חיצוניים ==
* 
* [https://www.facebook.com/eatingdialog איילת קלטר] בפייסבוק.
* 
* 

==הערות שוליים==

קטגוריה:תזונאיות ישראליות
קטגוריה:מחברות ספרי עיון ישראליות
קטגוריה:מחברי ספרי עיון ישראלים
קטגוריה:בוגרות האוניברסיטה העברית בירושלים: הפקולטה לחקלאות
קטגוריה:בוגרי האוניברסיטה העברית בירושלים: הפקולטה לחקלאות
קטגוריה:תזונאים ישראלים
קטגוריה:ישראליות שנולדו ב-1958
קטגוריה:ישראלים שנולדו ב-1958